Document ID: 32001D0499

Komission päätös,
tehty 3 päivänä heinäkuuta 2001,
päätösten 2000/639/EY ja 2000/773/EY muuttamisesta siltä osin kuin asia koskee yhteisön rahoitusosuutta jäsenvaltioiden vuodeksi 2001 esittämiin BSE:n valvontaohjelmiin
(tiedoksiannettu numerolla K(2001) 1748)
(2001/499/EY)
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon tietyistä eläinlääkintäalan kustannuksista 26 päivänä kesäkuuta 1990 tehdyn neuvoston päätöksen 90/424/ETY(1), sellaisena kuin se on viimeksi muutettuna päätöksellä 2001/12/EY(2), ja erityisesti sen 24 artiklan,
sekä katsoo seuraavaa:
(1) Yhteisön rahoitukseen oikeutettujen BSE:n valvontaohjelmien luettelosta vuodeksi 2001 13 päivänä lokakuuta 2000 tehdyssä komission päätöksessä 2000/639/EY(3), sellaisena kuin se on muutettuna päätöksellä 2000/773/EY(4), vahvistetaan luettelo yhteisön rahoitukseen oikeutetuista BSE:n valvontaohjelmista vuodeksi 2001 sekä kunkin ohjelman rahoituksen ehdotettu osuus ja määrä. Kaikki jäsenvaltioiden BSE:n seurantaohjelmat sisältyvät luetteloon.
(2) Päätöksessä 2000/773/EY hyväksyttiin jäsenvaltioiden vuodeksi 2001 esittämät BSE:n valvontaohjelmat.
(3) Päätöksessä 2000/773/EY myös vahvistetaan yhteisön rahoitusosuuden enimmäismäärä kunkin ohjelman osalta. Siinä säädetään, että yhteisö korvaa 30 euron testikohtaiseen enimmäismäärään asti 100 prosenttia testipakkausten ja reagenssien hankintakustannuksista (alv pois luettuna) testattaessa 1 päivän tammikuuta ja 31 päivän joulukuuta 2001 välisenä aikana tiettyjä eläinryhmiä (eli nautaeläimiä, jotka ovat kuolleet maatiloilla, jotka on hätäteurastettu tai jotka on todettu sairaiksi tavanomaisen teurastuksen yhteydessä).
(4) Lisäksi päätöksessä säädetään päätöksen tarkistamisesta heinäkuun 1 päivään 2001 mennessä yhteisön rahoitusosuuden vahvistamiseksi 1 päivän heinäkuuta ja 31 päivän joulukuuta 2001 väliseksi ajaksi niiden testien osalta, jotka tehdään terveille teurastetuille eläimille.
(5) Tiettyjen tarttuvien spongiformisten enkefalopatioiden ehkäisyä, valvontaa ja hävittämistä koskevista säännöistä 22 päivänä toukokuuta 2001 annetulla Euroopan parlamentin ja neuvoston asetuksella (EY) N:o 999/2001(5), sellaisena kuin se on muutettuna asetuksella (EY) N:o 1248/2001(6), säädetään uudesta nautaeläinten BSE:n valvontaohjelmasta. Uudessa valvontaohjelmassa tiettyjen ravintoketjuun päätymättömien nautaeläinryhmien valvontaa laajennetaan ja niiden ikärajaa alennetaan. Lisäksi on tutkittava kaikki yli 30 kuukauden ikäiset ihmisravinnoksi teurastetut nautaeläimet, joskin Itävallalla, Suomella ja Ruotsilla on mahdollisuus näiden eläinten suppeampaan testaukseen. Asetuksen (EY) N:o 999/2001 säännöksiä sovelletaan 1 päivästä heinäkuuta 2001 alkaen.
(6) Jäsenvaltioiden toimittamien, päätöksen 2000/773/EY 20 artiklaan perustuvien kertomusten mukaan testipakkausten ja reagenssien hankintakustannukset eivät ylitä edellä mainitun päätöksen 18 artiklassa säädettyä 30 euron enimmäishintaa testiä kohden.
(7) Asetuksella (EY) N:o 999/2001 käynnistetyn BSE:n laajennetun valvontaohjelman vuoksi on tarpeen tarkistaa päätöksissä 2000/639/EY ja 2000/773/EY vahvistettua yhteisön rahoitusosuuden enimmäismäärää kutakin ohjelmaa kohden. Lisäksi on otettava huomioon jäsenvaltioiden ilmoittamat testipakkausten ja reagenssien hankintakustannukset ja tarkistettava yhteisön rahoitusosuuden ehtoja kaikkien kohderyhmien valvonnan osalta.
(8) On ilmeistä, että arvioita yhteisön rahoitusosuuden enimmäismäärästä kutakin ohjelmaa kohden on ehkä tarkistettava pantaessa ohjelmia täytäntöön kunkin jäsenvaltion todellisten tarpeiden ottamiseksi huomioon. Tämä on kuitenkin tehtävä lisäämättä yhteisön kokonaisosuutta. Tarkistusten helpottamiseksi jokaisen jäsenvaltion on toimitettava kuukausittain kertomus ohjelman edistymisestä ja sen aiheuttamista kustannuksista.
(9) Lisäksi loppuraporttien malli olisi yhdenmukaistettava, jotta jäsenvaltioilta saadaan raportointikauden lopussa asianmukaiset ja vertailukelpoiset tiedot.
(10) Päätöksiä 2000/639/EY ja 2000/773/EY olisi sen vuoksi muutettava vastaavasti.
(11) Tässä päätöksessä säädetyt toimenpiteet ovat pysyvän eläinlääkintäkomitean lausunnon mukaiset,
ON ANTANUT TÄMÄN ASETUKSEN:
1 artikla
Päätöstä 2000/639/EY muutetaan seuraavasti:
1) Lisätään 1 artiklaan seuraava 3 kohta: "3. Yhteisön rahoitusosuuden enimmäismäärää kutakin valvontaohjelmaa kohden voidaan muuttaa päätöksen 2000/773/EY 20 artiklassa mainittujen kertomusten perusteella. Yhteisön kokonaisrahoitusosuus on kuitenkin enintään 65850000 euroa."
2) Korvataan päätöksen liite tämän päätöksen liitteen I sanamuodolla.
2 artikla
Muutetaan päätöstä 2000/773/EY seuraavasti:
1) Korvataan 2 artiklan 2 kohdassa 197700 euron määrä 1742000 euron määrällä.
2) Korvataan 3 artiklan 2 kohdassa 171000 euron määrä 2748000 euron määrällä.
3) Korvataan 4 artiklan 2 kohdassa 321000 euron määrä 2203000 euron määrällä.
4) Korvataan 5 artiklan 2 kohdassa 3450000 euron määrä 17143000 euron määrällä.
5) Korvataan 6 artiklan 2 kohdassa 90000 euron määrä 264000 euron määrällä.
6) Korvataan 7 artiklan 2 kohdassa 1136000 euron määrä 3436000 euron määrällä.
7) Korvataan 8 artiklan 2 kohdassa 4800000 euron määrä 18339000 euron määrällä.
8) Korvataan 9 artiklan 2 kohdassa 210000 euron määrä 6469000 euron määrällä.
9) Korvataan 10 artiklan 2 kohdassa 2500000 euron määrä 3638000 euron määrällä.
10) Korvataan 11 artiklan 2 kohdassa 82500 euron määrä 204000 euron määrällä.
11) Korvataan 12 artiklan 2 kohdassa 1260000 euron määrä 5245000 euron määrällä.
12) Korvataan 13 artiklan 2 kohdassa 180000 euron määrä 566000 euron määrällä.
13) Korvataan 14 artiklan 2 kohdassa 306000 euron määrä 446000 euron määrällä.
14) Korvataan 15 artiklan 2 kohdassa 577800 euron määrä 609000 euron määrällä.
15) Korvataan 16 artiklan 2 kohdassa 270000 euron määrä 2798000 euron määrällä.
16) Korvataan 18 artikla seuraavasti: " 18 artikla
Yhteisön rahoitusosuudeksi 2-16 artiklassa hyväksytyille ohjelmille vahvistetaan
- 30 euron testikohtaiseen enimmäismäärään asti 100 prosenttia testipakkausten ja reagenssien hankintakustannuksista (alv pois luettuna) testattaessa 1 päivän tammikuuta ja 30 päivän kesäkuuta 2001 välisenä aikana komission päätöksen 2000/764/EY(7) 1 artiklan 1 ja 2 kohdassa tarkoitettuja eläimiä,
- 15 euron testikohtaiseen enimmäismäärään asti 100 prosenttia testipakkausten ja reagenssien hankintakustannuksista (alv pois luettuna) testattaessa 1 päivän heinäkuuta ja 31 päivän joulukuuta 2001 välisenä aikana asetuksen (EY) N:o 999/2001 liitteessä III olevan A luvun I osan 2.1, 3 ja 4.1 kohdassa tarkoitettuja eläimiä,
- 15 euron testikohtaiseen enimmäismäärään asti 100 prosenttia testipakkausten ja reagenssien hankintakustannuksista (alv pois luettuna) testattaessa 1 päivän heinäkuuta ja 31 päivän joulukuuta 2001 välisenä aikana asetuksen (EY) N:o 999/2001 liitteessä III olevan A luvun I osan 2.2, 4.2 ja 4.3 kohdassa tarkoitettuja eläimiä."
17) Lisätään 19 artiklaan seuraava 2 kohta: "2. Yhteisön rahoitusosuuden enimmäismäärää kutakin valvontaohjelmaa kohden voidaan muuttaa päätöksen 2000/773/EY 20 artiklassa mainittujen kertomusten perusteella. Yhteisön kokonaisrahoitusosuus on kuitenkin enintään 65850000 euroa."
18) Korvataan 20 artiklan b kohta seuraavasti: "b) komissiolle toimitetaan kuukausittain neljän viikon kuluessa kunkin kertomuskauden päättymisestä kertomus ohjelman edistymisestä sekä aiheutuneista kustannuksista,"
19) Korvataan 20 artiklan c kohta seuraavasti: "c) ohjelman teknisestä toteuttamisesta toimitetaan viimeistään 1 päivänä kesäkuuta 2002 loppukertomus, jonka mukana on oltava tositteet 1 päivän tammikuuta ja 31 päivän joulukuuta 2001 välisenä aikana aiheutuneista kustannuksista ja saaduista tuloksista. Kertomuksessa on esitettävä ainakin liitteessä olevat tiedot,"
20) Liitetään päätökseen tämän päätöksen liitteen II mukainen liite.
3 artikla
Tämä päätös on osoitettu kaikille jäsenvaltioille.
Tehty Brysselissä 3 päivänä heinäkuuta 2001.

Labels: 18
15
6